NOTA INFORMATIVĂ

la proiectul Hotărîrii de Guvern cu privire la aprobarea Regulamentului privind formarea continuă a adulților

|  |
| --- |
| Compartimentul I: Autorii |
| Inițiativa elaborării proiectului hotărîrii Guvernului cu privire la aprobarea Regulamentului privind formarea continuă a adulților este a Ministerului Educației, care, în acest sens, a constituit un grup de lucru.  În procesul de elaborare al proiectului au fost organizate și desfășurate patru ședințe ale grupului de lucru, la care au fost invitați și au participat reprezentanți ai organizațiilor publice și private – furnizori de educație a adulților, ai asociaților obștești ce au ca obiect de activitate educația comunitară a adulților.  În procesul de consultanţă asupra textului documentului normativ s-a ținut cont de următoarele grupuri de interese:   1. Instituții și organizații care desfăşoară activităţi de instruire în domeniul educaţiei a adulților; 2. Autoritățile publice implicate în monitorizarea procesului de instruire a adulților; 3. Organizațiile obștești implicate în dezvoltarea competenţelor adulților în comunitățile rurale și urbane.   Strategia de consultanţă s-a axat pe:   1. examinarea şi avizarea textului proiectului nominalizat de autorităţile competente ale Republicii Moldova; 2. consultarea cu furnizorii principali de educație a adulților din Republica Moldova.   Proiectul documentului normativ privind aprobarea Regulamentului cu privire la formarea continuă a adulţilor a fost supus şi consultării pasive prin expunerea/publicarea acestuia pe pagina web a Ministerului Educației - <http://www.edu.gov.md> la rubrica Transparenţa în procesul decizional, întru consultarea publică de către toate părţile interesate.  Consultarea şi comunicarea cu aceste grupuri de interese a avut loc prin intermediul:   * internet-ul; * expunerile verbale; * consultaţii specializate.   Urmare a examinării şi avizării proiectului de regulament, în procesul de consultare s-a ţinut cont de tehnica de elaborare şi aprobare a documentelor normative în Republica Moldova şi la definitivarea proiectului documentului normativ nominalizat s-au luat în vedere toate propunerile şi obiecțiile înaintate pe marginea acestui subiect care nu contravin legislaţiei în vigoare. |
| Compartimentul II: Argumentarea reglementării |
| Întru realizarea obiectivelor Programului de activitate al Guvernului Republicii Moldova 2016-2018, precum şi în scopul implementării art.126 din Codul Educației nr.152 din 17 iulie 2014 (Monitorul Oficial nr.319-324 din 24 octombrie 2014), Ministerul Educației a elaborat proiectul *Hotărîrii Guvernului cu privire la aprobarea Regulamentului privind formarea continuă a adulților*.  Prezentul proiect are drept scop ajustarea legislației naționale la Recomandarea nr.2006/962/CE din 18 decembrie 2006 privind competențele-cheie pentru învățarea pe tot parcursul vieții și alte competențe noi, solicitate de piața muncii; utilizarea competenţelor transversale; amplificarea competenţelor profesionale comune mai multor ocupații, prin care se propune un instrument de referință pentru țările Europene. În contextul aspirațiilor de integrare europeană ale Republicii Moldova, necesitatea integrării respectivelor competențe în strategiile și politicile țării, apare ca evidentă. Regulamentul are menirea de a reglementa activitatea organizațional-didactică a procesului de instruire a adulților în cadrul sistemului educațional și în afara lui. |
| Compartimentul III: Scopul reglementării |
| Aprobarea proiectului *Regulamentului* are menirea de a reglementa și dezvolta cadrul normativ privind educația adulților în corespundere cu prevederile europene în domeniu, precum și de a asigura corespondența ofertei educaționale cu exigențele pieței muncii. Permite realizarea accesului la învăţare continuă cât mai aproape de beneficiari, în propriile lor comunităţi şi la locul de muncă. Actualizează cunoştinţele şi perfecţionează pregătirea profesională de bază, precum şi în ocupaţii înrudite. Se axează pe recalificarea determinată de restructurarea economică, de mobilitatea socială sau de modificări ale capacităţii de muncă și crearea posibilităților de certificare a competenţelor profesionale, funcţionale, sociale dobândite în manieră formală, nonformală şi/sau informală. Astfel va creşterea gradului de promovare a învăţării pe tot parcursul vieţii. |
| Compartimentul IV: Descrierea reglementării |
| Formarea continuă a adulţilor urmărește finalități educaţionale sub formă de competențe-cheie incluse în cadrul de referință din Recomandare a Parlamentului European și a Consiliul din 18 decembrie 2006 privind competențele-cheie pentru învățarea pe tot parcursul vieții și stipulate în art. 11, alin. (2) din Codul educației al Republicii Moldova. Succesul pe piața muncii este determinat de diferite dimensiuni ale setului de competențe al unei persoane, combinând competențe cognitive, socio-emoționale și competențe specifice activității/postului.  Formarea continuă a adulţilor constituie totalitatea proceselor în dezvoltare ale învăţării formale şi de altă natură cu ajutorul cărora adulţii, în spiritul societăţii în care trăiesc, îşi dezvoltă capacităţile, îşi îmbogăţesc cunoştinţele şi îşi perfecţionează calificarea profesională şi tehnică sau le aplică în alt mod, pentru folos personal şi social. Accesul la formarea profesională a adulţilor este garantat prin drepturi egale fără discriminări pe criterii de vârstă, sex, rasă, origine etnică, apartenenţă politică sau religioasă.  Formarea continuă a adulţilor include: educaţia generală a adulţilor și formarea profesională continuă a adulţilor. Poate fi realizată, în condiţiile legii, de către instituţii sau organizaţii publice şi private care oferă servicii de educaţie şi programe de formare profesională continuă a adulţilor, indiferent de forma juridică de organizare a acestora, denumite în continuare furnizori de formare a adulţilor.  Furnizorii de formare a adulţilor stabiliţi în Republica Moldova pentru a se supune autorizării trebuie să îndeplinească următoarele condiţii de eligibilitate:   1. să fie legal constituiţi și să respecte condițiile de onorabilitate; 2. să aibă prevăzute în statut/regulamentul de funcţionare sau, după caz, în actul de înfiinţare activităţi de formare profesională; 3. să îşi îndeplinească obligaţiile de plată a impozitelor, taxelor şi contribuţiilor datorate, potrivit legislaţiei în vigoare; 4. să facă dovada că are angajați personal didactic ce dețin diplome de studii superioare în domeniul de formare cu contracte individuale de muncă; 5. să dețină programe de formare continuă aprobate de Ministerul Educației și dotare tehnico-materiale corespunzătoare.   De asemenea, invocăm și despre al doilea aspect ce vizează ajustarea sistemului de învățare pe tot parcursul vieții prin educație a adulților la cerințele pieței muncii:   * 1. realizarea accesului la învăţare continuă cât mai aproape de beneficiari, în propriile lor comunități şi la locul de muncă, sprijinită prin echipamente bazate pe tehnologiile informaționale şi comunicații, oriunde se impun;   2. amplificarea competenţelor profesionale comune mai multor ocupaţii;   3. utilizarea competenţelor transversale.   4. pregătirea resurselor umane capabile să contribuie la creşterea competitivităţii forţei de muncă;   5. acces spre învăţare, asigurat de partenerii sociali şi favorizat de furnizorii de formare profesională continuă;   6. complementaritate şi continuitatea formării profesionale continue. |
| Compartimentul V: Conexiunea cu cadrul normativ |
| Pentru implementarea Regulamentului privind formarea continuă a adulților, nu este necesară modificarea altor acte normative. Este necesar de abrogat Hotărârea Guvernului nr. 1224 din 09 noiembrie 2004 cu privire la organizarea formării profesionale continue (Monitorul Oficial, 2004, Nr. 208-211, art. 1424) pentru a evita reglementările dublate. |
| Compartimentul V: Impactul reglementării |
| Prin aprobarea proiectului de Hotărîre de Guvern privind formarea continuă a adulților nu au fost depistate impacturi negative din punct de vedere economic, din considerentele că prevederile lui conțin reglementări mult mai detaliate existente în Codul educației al Republicii Moldova, ceea ce face ca actul respectiv să fie considerat ca fiind unul ajustat la cerințele legislației. În rezultatul întrării în vigoare a regulamentului nominalizat în anexa proiectului de Hotărîrii de Guvern, ar putea avea loc o sporire, în primii ani, a instruirii în domeniul educației a adulților și ca urmare creării condițiilor de instruire în contexte nonformale și informale. Asupra statului, aprobarea prezentului proiect nu va avea impact financiar deoarece, nu sunt necesare cheltuieli suplimentare pentru instruirea specialiștilor ele fiind suportate de instituțiile și organizațiile respective sau de persoana fizică de sine stătător.  Implementarea normelor, ce urmează a fi aprobate de Guvern, de reglementare a activității de instruire a adulților și care practică activitate de întreprinzător, nu va necesita careva costuri suplimentare din partea statului. Acest proiect de regulament are ca scop uniformizarea activităților în pregătirea persoanelor, pentru a fi mai adaptivi social, fără a include careva costuri, doar cele prevăzute în politica statului cu privirea la formarea specialiștilor pentru economia națională. |

MINISTRU Corina FUSU